જેલના પ્રતિબંધિત વિસ્તારમાં મોબાઈલ ફોન અને ‌સિમકાર્ડ કોણે ઘુસાડ્યાં? મોબાઈલ ફોનનો અનધિકૃત ઉપયોગ થયો છે કે કેમ? ગુનાઇત પ્રવૃત્તિ કરવામાં આવી છે કે કેમ? વગેરે તપાસ માટે રાણીપ પોલીસ સ્ટેશનમાં ગુનો નોંધાય છે અને તપાસ ક્રાઈમ બ્રાન્ચને સોંપાય છે. તમામ કેસમાં તપાસ થાય છે પણ સાબરમતી જેલમાં મોબાઈલ ફોન કઈ રીતે આવે છે? તેની કોઈ જ તપાસ થતી ન હોવાનું બહાર આવ્યું છે. જેલ તંત્રની બેદરકારી, મેળ મેળાપીપણાં કે આરોપીઓની આયોજનબદ્ધ ગુનાખોરીથી જ જેલમાં મોબાઈલ ફોન ઘૂસી શકે. આવા સંજોગોમાં રીઢા ગુનેગારો જેલમાં બેઠાં બેઠાં પણ ‘ગુનાનું નેટવર્ક’ બેરોકટોક ચલાવી શકે છે.